Estitutu Cervantes

L’**Estitutu Cervantes** es una organización púbrica española cuyus dos pesquis prencipalis son la promoción i enseñança dela lengua española, i la difusión dela coltura de España, Ispanoamérica, Guinea Equatorial i l’Sáhara Ocidental. Toma el su nombri del escreviol Miguel de Cervantes.

Fundá en 1991 pol Gobiernu d’España i dependienti del Ministeriu d'Assuntus Esterioris, está presenti en 103 ciais de 52 paísis, a travis delos sus centrus, aulas i estensionis. La su sei central está assitiá nel deficiu delas Cariátidis (u deficiu «Cervantes») dela calle de Alcalá de Madril.

Nel planu enternacional, l’Estitutu Cervantes sedríe l’equivalienti al British Council, ala Aliança Francesa, al Goethe-Institut alemán, ala Sociedá Dante Alighieri italiana i al Estitutu Camões portugués; toas ellas institucionis dedicás ala promoción coltural i lingüística delos sus respetivis paísis.

## Estoria
Fue creau el 21 de marçu de 1991 pol Gobiernu d’España, col altu patrociniu delos reyis d’España, baju el mandatu del presidenti Felipe González i es dependienti del Ministeriu d'Assuntus Esterioris.

## Sedis n'España
 
La sei central está nel númeru 49 dela calli d'Alcalá de Madril, nel deficiu «Cervantes», anteriolmenti conocíu comu l’edficiu «delas Cariátidis». L’inmuebli, ocupau dantis pol Bancu Central, fue diseñau en 1918 polos arquitetus Antonio Palacios i Joaquín Otamendi pal Banco Español del Río de la Plata.

Cuenta cuna segunda sei en España, que se gasta comu centru de formación de professoris, qu’está localiçá nel Colegiu del Rei, ena calli Librerus, 23, d’Alcalá d'Enares, lugal de nacencia de Cervantes.

## Pesquis i funcionis
Los pesquis del Estitutu Cervantes sigún l’artículu constituyenti númeru 3 de Lei 7/1991, de 21 de marçu, son los siguientis:

Promovel universalmenti l’enseñança, l’estudiu i l’usu del español i fomental quantas meyías i acionis contribuyan ala difusión i la mejora dela calidá destas atividais.
Contribuil ala difusión dela coltura nel esteriol en coordinación colos demás órganus competentis dela Alministración del Estau.
Pa ellu s’encarga de:

Organiçal cursus de luenga española.

Organiçal cursus de lenguas cooficialis en España.

Organiçal los essámis i espedil los Diplomas de Español como Lengua Extranjera (DELE)

Atualiçal los métodus d’enseñança i la formación del professorau.

Apoyal la labol delos ispanistas.

Difundil la luenga española.

Colaboral con institucionis, sociedais i paísis hispanoamericanos ena difusión dela su coltura.

## Atividá académica

Es una delas funcionis prencipalis del Estitutu, que fue creau pa estendel la coltura i l’enseñança del español nel mundu. Pa ellu cuenta con 88 centrus distribuíus pol tol mundu, 1240 professoris i más de 1600 oras de clasi al día.

### Diploma d’Español comu Lengua Estrangera

Los Diplomas d’español comu Lengua Estrangera (DELE), creaus en 1988, son titulus que certifican el grau de competencia i dominiu del español comu lengua extranjera. L’Estitutu Cervantes otorga estus titulus en nombri del Ministeriu d’Educación i Ciencia d’España cola participación dela Nuversidá de Salamanca ena elaboración delos conteníus i la su evaluación. Comprendin seis nivelis d’aprendiçagi: A1, A2, B1, B2, C1, C2.

### Aula Virtual d’Español
L’Estitutu Cervantes cuenta col *Aula Virtual d’Español*, nel que s’organiçan cursus pol Internet. En España s’á concentrau ena enseñança d’español pa inmigrantis, labol realiçá en colaboración colas Escuelas Oficialis d’Idiomas. En 2009 se llegu a un acuerdu pa que l’AVE apareciera ena intranet de Starbucks i dal assin enseñança d’español alos sus empleaus en Estaus Uníus.

### Centru de Formación de Professoris
El Centru de Formación de Professoris (CFP), establecíu ena sei d’Alcalá de Henares (Madril), nel Colegiu del Rei, calli Librerus, 23, s’á constituíu en centru de referencia ena formación de professoris, tantu inicial comu continuá. El mejol ejemplu desta labol es el máster en Enseñança del Español comu Lengua Estrangera en colaboración cola Nuversidá Enternacional Menéndez Pelayo.

### Congresu Enternacional dela Lengua Española
Otra delas funcionis del Estitutu Cervantes es la organización, juntu cola Real Academia Española i la Asociación de Academias de la Lengua Española, delos Congresus Enternacionalis dela Lengua Española, forus de refressión sobri l’idioma español que se celebran ca tres añus en anguna ciá d’España u Isponoamérica, cola colaboración del país anfitrión. Dendi la su creación s’án celebrau en Zacatecas (Méjicu, 1997), Valladolid (España, 2001), Rosariu (Argentina, 2004), Cartagena de Indias (Colombia, 2007), Valparaíso (Chili, 2010) —organiçau finalmenti de forma virtual, puestu que se produju un terremotu nel país el día previu ala inauguración—, Ciá de Panamá (Panamá, 2013), San Juan (Puertu Ricu, 2016), Córdoba (Argentina, 2019) i Cai (España, 2023).

### Lingu@net Uropa
Proyeutu dela Comissión Uropea pa facilital l’acessu a recursus de calidá «en línia» pal aprendiçagi delas lenguas uropeas.

### Archivu Gramatical dela Lengua Española
L’Archivu Gramatical dela Lengua Española (AGLE) es un proyeutu d’informatical los milis de fichas manuscritas del gramáticu Salvador Fernández Ramírez, finaliçau i publicau en 2010 nel Centru Virtual Cervantes.

### Oficina del Español ena Sociedá dela Información
L’Oficina del Español ena Sociedá dela Información (OESI) está dedicá a promocional la presencia del español nel ámbitu delas tecnologías dela información.

### Portal del ispanismu
Centru de referencia del ispanismu n'internet. S’inició comu una tripli bassi de datus (departamentus d’español, ispanistas i associacionis) d’acessu gratuitu. Agora se puei topar información sobri:

Departamentus i centrus d’investigación nuversitarius con departamentu d’español.

Asociacionis d’ispanistas i de professoris d’español.

Información sobri congresus, seminarius, jornadas u conferencias.

Úrtimas noticias.

Ofertas púbricas de becas, cursus especialiçaus i ofertas d’empleu.

Recursus en Internet pa investigaoris.

Enlacis relacionaus.

### Redi de Centrus Asociaus
Redi de centrus d’enseñança d’español cuyus programas d’enseñança, instalacionis i organización án síu reconocíus pol Estitutu Cervantes. Los centrus dela rei que se topan en España recibin la denominación de Centrus Acreditaus. En Brasil dessisti una rei de Centrus de senificá importancia comu son: Recife, São Paulo, Riu de Janeiru, Portu Alegri, Sarvaol de Baía, Bellu Orizonti, Brasilia i Curitiba. Tolus desenvuelvin una intensa atividá coltural, especialmenti Sarvaol de Baía, del que dependin catorci centrus repartíus entri Guatemala i Colombia.

### Redi de bibliotecas del Estitutu Cervantes (RBIC)
La redi de bibliotecas del Estitutu Cervantes está integrá nel Sistema Bibliotecariu Español i representa la mayol rei de bibliotecas españolas nel mundu. Ca biblioteca recibi el nombri d’unu delos grandis autoris dela coltura española i ispanoamericana. Correspondi alas sesenta bibliotecas, incluía una biblioteca en Madril, garantiçal alos usuarius l’acessu ala información i la documentación necesarias que permitan el desenvolvimiento del estudiu, la docencia, la investigación, el conocimientu dela coltura española, l’ociu i entretenimientu. Las sus funcionis son:

Difusión i generación d’información, promoción dela comunicación i estimulación del conocimientu dela coltura ispánica nun contestu enternacional.

Gestión delos estrumentus i herramientas d’información necesarius pal desenvolvimiento dela política coltural i educativa dela institución.

### Observatorius del Español
 *En 2013 se crea l’Observatoriu dela lengua española i las colturas ispánicas enos Estaus Uníus. *En juñu de 2022 s’anunció la creación del Observatoriu Global del Español con sei ena Rioja. *Siguiendu el modelu estadounidensi, en juliu de 2022, Luis García Montero anunció la "próssima apertura d’un observatoriu del Español en África con sei en Malabu", ena apertura dela 15.ª Tribuna del Ispanismu, dedicá al ispanismu ecuatoguineanu qu’organiçó l’Estitutu Cervantes nel Centro Cultural de España en Malabo.

### Second Life
Dendi 2007 l’Estitutu Cervantes construyó una isla virtual nel mundu tridimensional Second Life, ondi á recreau la sei d’Alcalá de Henares. Nel mesmu s’ofrecin esposicionis, conferencias i proyecionis sobri atus que s’estén realiçandu nel «mundu real».

## Atividá coltural

Es la intensa atividá coltural la que otorga al Estitutu Cervantes la su pressonalidá i el su sellu de prestigiu nel mundu. Encuentrus con escritoris, dramaturgus, científicus, ciclus de cini, conciertus musicalis, esposicionis, forman parti dela programación del Estitutu en decenas de ciais.

A travis delos sus centrus, l’Estitutu Cervantes poni a disposición d’artistas españolis i de creaoris d’origin latinoamericanu, salas d’esposicionis ondi essibil las sus obras. Tamién colabora ena organización de conciertus, proyecionis, obras de teatru, etc. relacionaus cola coltura ispanoamericana. Angunas delas úrtimas muestras son:

*Festival literariu Benengeli*: únicu festival literariu de lengua española que se celebra de forma simultánia enos cincu continentis. Ena edición de 2023 se desenvolvió en Sídney, Tokio, Manila, Bruselas, Toulouse, Mánchester, Tánger i Los Ángeles; la edición de 2024 tuvu lugal en Sídney, Manila, Budapest, Utrecht, Bruselas, Toulouse, Mánchester, Madrid, Casablanca, Riu de Janeiru, São Paulo i Bellu Orizonti. Esti festival íbridu congrega a más de cien autoris entri los que puein citar-si a: Piedad Bonnett, Guillermo Arriaga, Manuel Longares, Jorge Franco, Santiago Gamboa, Leila Guerriero, David Toscana, Katya Adaui, Alberto Barrera Tyszka, Aroa Moreno Durán, Brenda Navarro, Luis Mateo Díez, Jorge Volpi, Rosa Ribas, Mariana Travacio, Margarita García Robayo, Manuel Vilas, Mayra Montero, Irene Vallejo, Antonio Muñoz Molina, Rubi Guerra i Aixa de la Cruz.

*Testigus del olviu*: esposición fotográfica de Juan Carlos Tomasi que rescata ochu delas mayoris catástrofis umanas del muestru tiempu, i cuenta con testus de Mario Vargas Llosa i Juan José Millás, entri otrus.

*Festival delas Dos Orillas*: festival de dança, teatru i música con artistas marroquís i españolis que se celebra en Casablanca, Marrakech, Rabat, Tánger i Tetuán.

*Cincu mirás uropeas*: essibición delas fotografías de cincu artistas ispanoamericanus i españolis.

*Orgánicu ena obra de Calatrava*: esposición fotográfica de Luz Martín sobri la obra de Santiago Calatrava nel centru de Belgrado.

Dendi 2009, celebra anualmenti El Día E, una jorná de puertas abiertas que tién lugal el sábau más próssimu al solsticiu de vranu.

## Publicacionis

### Revista Institutu Cervantes
Revista gratuita de periodiciá bimestral, ondi se publican los atus qu’l’Institutu Cervantes realiçará, tantu en España comu en qualquiel centru del estrangeru, cola intención d’informal del progressu del centru i delas lenguas españolas.

Otubri - diziembri de 2004.
Eneru - hebreru de 2005.
Marçu - abril de 2005.
Mayu - juñu de 2005.
Juliu - abostu de 2005.
Setiembri - otubri de 2005.
Noviembri - diziembri de 2005.
Eneru - hebreru de 2006.
Marçu - abril de 2006.
Mayu - juñu de 2006.
Setiembri - otubri de 2006.
Noviembri - diziembri de 2006.
Eneru - hebreru de 2007.
Marçu - abril de 2007.
Mayu - juñu de 2007.
Setiembri - otubri de 2007.
Noviembri - diziembri de 2007.
Eneru - marçu de 2008.

### Anuariu del español
Porbaxu el titulu genéricu de *L’español nel mundu* analiça la situación i novedais dela lengua española enos sus distintus ámbitus d’usu. Las sucessivas edicionis, que se publican dendi 1998, forman una coleción d’imágenis sobri la situación del español.

1998
1999
2000
2001
2002
2003
2004
2005
2006-2007 (Enciclopedia del español nel mundu).
2008 (Enciclopedia del español en Estaus Uníus).
2009
2010-2011
2012
2013
2014
2015
### Memoria del Institutu Cervantes
Publicación anual ena que s’esponi l’evolución del Institutu Cervantes a lo largu del úrtimu añu. Se centra ena atividá coltural i académica de ca centru i biblioteca, assín comu las inauguracionis qu’ayan teníu lugal. S’inclúi información sobri l’Aula Cervantes, entidais colaboraoras i patrocinaoras.

2009/10.
2008/09.
2007/08.
2006/07.
2005/06.
2004/05.
2003/04.
### Televisión digital
El 12 de hebreru de 2008 alas 19:30 ora española peninsulal, el Cervantes se convirtiu nel primel institutu lingüísticu uropeu en tenel el su propiu canal televisivu: CervantesTV.es. Un canal de televisión en internet con programación 24 oras al día. La su programación consisti básicamenti ena promoción i información sobri l’español, con boletinis colturalis i tamién entrevistas, tertulias, reportagis, música i documentalis d’atualidá coltural ispana.

### Otras publicacionis

*Plan curriculal del Institutu Cervantes. Nivelis de referencia pal español*: plan esquematiçau d’estudiu del español en seis nivelis, d’acuerdu alas diretricis del Conseju d’Uropa.

*[https://cvc.cervantes.es/lengua/anuario/anuario_23/informes_ic/p01.htm L’español: una lengua viva]*: informi anual sobri la situación dela lengua española pol tol planeta que s’inclúi comu capítulu inicial nel Anuariu *L’español nel mundu*.

*Guías práticas del Institutu Cervantes *: "Gramática prática del español" (2007) ; " Ortografía prática del español" (2009) ; " Guía prática del español corretu" (2009) ; "Guía prática d’escritura i reación" (2011) ; "El libru del español corretu . Clavis pa escribil i palral bien en español" (2012) . "Las 500 dudas más frequentis del español" (2013) .

## Centru Virtual Cervantes
El Centru Virtual Cervantes es un sitiu web creau i manteníu pol Institutu Cervantes d’España en 1997 pa contribuil ala difusión dela lengua española i las colturas ispánicas.

Comu complementu ala labol delos centrus abiertus pol Institutu Cervantes en ciais concretas, el Centru Virtual Cervantes apuesta pola capaciá de llegal a tol mundu a travis d’Internet. Ofreci materialis i servicius palos professoris d’español, los estudiantis, los tradutoris, periodistas i otrus profesionalis que trabajan cola lengua, assín comu palos ispanistas que se dedican a estudial la coltura española en tol mundu, i pa qualquiel pressona interessá ena lengua i colturas ispánicas i ena situación del español ena rei.

## Caja delas Letras

L’Institutu Cervantes, aprovechandu la presencia dela cámara acoraçá nel sótanu del deficiu Cervantes dela su sei dela calle Alcalá, 49, de Madril, gasta las cajas de seguráncia pa que grandis personagis dela coltura ispánica depositin un legau que no s’abrirá ata la fecha qu’ellus decian.

El su primel depositariu fue l’escritol Francisco Ayala el 15 de hebreru de 2007.

El motivu de que tenga una cámara acoraçá es pol abel síu antañu sei del Bancu Central.

## Centrus nel mundu

### España
::

### [[África]]
::

### [[América]]

::

### [[Orienti Próximu]]
::

### [[Asia]] i [[Oceanía]]
 

::

### [[Uropa]]

::

### Aulas Cervantes

:
::

### Aperturas previstas
L’Institutu Cervantes tamién estudia la próssima apertura d’unidais en otras ciais del mundu. S’á planeau abril centrus u aulas en Cotonú, Porto Novo, Koror, Libreville, Acra, Luena, Ciá de Belici, Toronto, Apia, Boa Vista, Pangai, Majuro, Puertu Prencipi, Isla de Guadalcanal, Ponapé, Pago Pago, Nasáu, Dresde, Leipzig, San Petersburgu, Dávao, Port Vila, Agaña, General Santos, Distritu de Yaren, Saipán, Puertu Princesa, Puertu España, Qingtian, Semporna, Tarawa Sur i Keelung.

Entavía no ái nengún centru nel Sáhara Ocidental, únicu territoriu de puebración árabi ondi se palra español. Ogañu s’estudia un proyeutu pa establecel aulas en El Aaiún a travis dela AECID.

## Premius Eñe
L’Institutu Cervantes creó en 2005 los Premios Eñe, que pretendin reconocel la trayeutoria d’artistas, cineastas, escritoris, políticus, empresarius i toas aquellas pressonas, cuya lengua materna sea distinta dela española, que s’ayan distinguíu pola difusión i impulsu enternacional del español.

## Premius recibíus
El 1 de juñu de 2005, l’Institutu Cervantes recibió el Premio Príncipe de Asturias de Comunicación y Humanidades de dichu añu, compartíu cola Alianza Francesa, la Sociedad Dante Alighieri, el Conseju Británicu, l’Institutu Camões i l’Institutu Goethe.

## Organización

### Patronatu
La su función es dirigil las orientacionis generalis delas atividais del *Institutu* i conocel anualmenti las sus atividais. Está integrau pol rei d’España comu presidenti d’onol. La Presidencia Ejecutiva la ejerci el presidenti del Gobiernu, los ministrus de Assuntus Esterioris, de Educación i Ciencia, Coltura, el presidenti i vicepresidenti del Conseju d’Alministración, el diretol del Institutu, 25 vocalis eletus pol institucionis colturalis i dela lengua (Real Academia Española, las academias dela lengua d’Isponoamérica i Filipinas, nuversidais, academias españolas i otras organizacionis) i vocalis pol derechu propiu (natus) comu lo son los ganaoris del Premio Cervantes.

### Conseju d’alministración

El Conseju está encargau d’elaboral los planis generalis d’atividais, vigital la ejecución del presupuestu i aprobal las transferencias a tercerus. Está presidiu pol secretariu d’Estau de Cooperación Enternacional, dos vicepresidentis (subsecretariu del Ministeriu d’Educación i Ciencia i el subsecretariu del Ministeriu de Coltura), dos consejerus del patronatu, quatru consejerus delos Ministrus d’Assuntus Esterioris, de Educación i Ciencia, de Coltura i de Economía i Hazienda i el diretol del Institutu.

### Diretol

Es l’encargau de lleval la direción i demás laboras ejecutivas i alministrativas pertinentis del Institutu Cervantes. Es nombrau pol Gobiernu español.

Ata la fecha án síu diretoris:

Nicolás Sánchez-Albornoz (1991-1996)

Santiago de Mora-Figueroa y Williams, Marqués de Tamarón (1996-1999)

Fernando Rodríguez Lafuente (1999-2001)

Jon Juaristi (2001-2004)

César Antonio Molina (2004-2007), que acordó promocional el valencianu enos centrus del Institutu.

Carmen Caffarel (2007-2012)

Víctor García de la Concha (2012-2017)

Juan Manuel Bonet (2017-2018)

Luis García Montero (2018-)

### Colaboraoris

Agencia EFE, divulgandu las sus noticias a travis de portalis comu español.es u española.es.

Agencia Española de Cooperación Internacional, veasi tamién Centru Coltural d’España.

Asociación de Academias de la Lengua Española, que propusu ala Acadèmia Valenciana.

Ayuntamiento de Sevilla, pa estendel la presencia de Sevilla nel mundu.

BBVA

CSIC, pa divulgal los avancis científicus españolis.

Cruz Roja, pala enseñança del idioma alos inmigrantis.

Federación d’Escuelas d’Español comu lengua Estrangera, FEDELE pala formación de professoris i la promoción del español.

Festival Enternacional de Cini de San Sebastián

Fundación José Ortega y Gasset, organización de diversus cursus.

Fundación Pablo Iglesias, ena organización d’esposicionis.

Fundación Reed

Fundación Nuversidá de La Rioja, organización de diversus cursus.

Gas Natural, pala recuperación dela Gruta Cervantes (esconditi gastau pol Miguel de Cervantes nuna delas sus fugas).

Generalidad Valenciana

Grupo Prisa, ena difusión dela coltura i l’idioma español.

Grupo Santander

Inditex, pa enseñal español alos sus empleaus en tol mundu.

Institución Alfons el Magnànim

Estitutu Ramón Llull

IVAM, col que s’essibirán los sus fondus en tol mundu.

Radio Nacional d'España, pa difundil l’español col programa *Un idioma sin fronteras*.

Repsol YPF, pala recuperación dela Gruta Cervantes.

Real Academia de la Lengua Vasca, pa fomental la enseñança dela lengua vasca.

Real Academia Gallega

RTVE, en diversus proyeutus de difusión del español.

SGAE, pa promocional alos autoris españolis.

Universia

Nuversidá Antonio de Nebrija, organización de diversus cursus.

Nuversidá Autónoma de Barcelona, organización de diversus cursus.

Nuversidá Autónoma de Nuevo León

Nuversidá d’Alcalá de Henares

Nuversidá de Granada, organización de diversus cursus.

Nuversidá de Murcia, organización de diversus cursus.

Nuversidá de Lund

Nuversidá de São Paulo

Nuversidá de Zaragoza, organización de cursus de formación de professorau.

Nuversidá Estatal de Campinas

Nuversidá Enternacional d’Andalucía, organización de diversus cursus.

Nuversidá Enternacional Menéndez Pelayo, organización de diversus cursus.

Nuversidá Nacional Autónoma de Méjicu

Nuversidá Nacional de Guinea Equatorial, organización dela cátedra d’estudius afroiberoamericanus.

Nuversidá Púbrica de Navarra, organización de diversus cursus.

## Ve-si tamién

Aliança Francesa, equivalenti francés del Estitutu Cervantes.

Consexu Británicu, equivalenti ingrés del Estitutu Cervantes.

Estitutu Goethe, equivalenti alemán del Estitutu Cervantes.

Estitutu Camões, equivalenti portugués del Estitutu Cervantes.

Estitutu Guimarães Rosa, equivalenti brasileñu del Estitutu Cervantes.

Sociedad Dante Alighieri, equivalenti italianu del Estitutu Cervantes.

Estitutu Coltural Rumanu, equivalenti rumanu del Estitutu Cervantes.

Fundación Japón, equivalenti japonés del Estitutu Cervantes.

Estitutu Confuciu, equivalenti chinu del Estitutu Cervantes.

Centro Cultural Coreano n'España, equivalenti coreanu del Estitutu Cervantes.

Estitutu Ramón Llull, equivalenti catalán del Estitutu Cervantes.

Premio Miguel de Cervantes, premiu literariu del que salin los vocalis del patronatu.

## Referencias

## Enlacis esternus

Página prencipal del Institutu Cervantes

Centru Virtual Cervantes

Portal del ispanismu 

Página del Institutu en Second Life

Rei de Centrus Asociaus

Aula Virtual d’Español (AVE)

Canal de televisión pol internet CervantesTV.es del Institutu Cervantes

Plan curriculal del Cervantes, en línia

Reportagi sobri l’Institutu Cervantes con motivu delos sus 18 añus. *Entrevista de José Romera Castillo a Fernando Rodríguez Lafuente, comu diretol, *El lugal del* *Institutu Cervantes*, emitida en TVE-2 (TV Educativa dela UNED) i Canal Enternacional de TVE, de 30 m. (10 de juñu de 2000): https://canal.uned.es/video/5a6f5d04b1111f42018b45c0